**Greit å vite:** Barnevernet skal fremme en trygg barndom. Barn og ungdom skal vokse opp på en god måte. Barnevernet er en offentlig tjeneste. Den skal ta vare på de mest utsatte barna.

| **Når jeg leser …** | **da betyr det …** |
| --- | --- |
| barnevern, et | en offentlig tjeneste (både statlig og kommunal) som skal sikre barn en trygg opp-vekst |
| barn, et | et menneske under 18 år |
| beskytte, å | å hindre at noen blir skadd |
| dyrebar | verdifull, den som har høy verdi |
| foreldre | mor / far til et barn |
| Grunnloven | loven som sier hvordan Norge skal styres og hvilket politisk system vil har |
| god match, en | det som passer godt sammen |
| omsorgs-svikt, en | det å ikke klare å gi barnet en trygg opp-vekst |
| sårbar | den som er lett å såre / skade |
| skremme, å | å skape frykt hos noen |
| skepsis, en | en tvil eller en usikkerhet overfor noe |
| trygg | sikker |
| tre i kraft, å | å bli gyldig, å begynne å gjelde |
| traume, en | en mental eller fysisk skade som skyldes krig, ulykke eller lignende |
| ut-agere, å | at en indre konflikt kommer til syne gjennom oppførselen din |
| vern, et | en beskyttelse |

# 619 – Slik jobber barnevernet

# Klar Tale nr. 19 / 2023

Loven sier at barnevernet skal undersøke en sak, hvis de får vite at et barn kan bli utsatt for omsorgs-svikt. Og barnevernet skal alltid ta hensyn til hva som er til det beste for barnet. Barneverns-tjenesten skal blant annet høre barnets mening.

Barnevernet er både en **statlig** del og en **kommunal** del. Den statlige delen er Bufetat. Den kommunale kaller vi bare barneverns-tjenesten.

Men hva er omsorgs-svikt?

Ikke alle foreldre klarer å gi den omsorgen og trygg-heten et barn trenger. Det finnes ulike grunner til at det er slik. Men et barn kan ta skade av å ha det dårlig over tid. Det kan skade barnets helse og ut-vikling. Derfor må det få hjelp tidlig.

Det kommunale barnevernet hadde over 6.000 års-verk (fulle jobber) i 2021.

*Kilde: Bufdir*

# Spørsmål:

# 1: Hva kan du fortelle om barnevernet?

# Svar:

# 2: Hva heter de to personene i barnevernet som Klar Tale har snakket med?

Svar:

# 3: Hvorfor er noen redde for barnevernet?

# Svar:

4: Hvor mange bekymrings-meldinger får barnevernet ca. i året?

# Svar:

# 5: Hvem sender disse meldingene? Svar:

# 

# 6: Hva kan være årsaker til at barnevernet hjelper familier?

# Svar:

# 

# 7: Hvor mange jobbet i barnevernet (den kommunale delen) i 2021? Svar:

# 8: Hva skal barnevernet alltid tenke på?

# Svar:

**Oppgave: Sett ordene på rett sted i teksten**

lov

styrke

Grunnloven

sitt

lytte

sårbare

og

over

trygg

i

Beskytter barn

Barn kan være \_ \_ \_ \_ \_ \_ \_. Den første loven som beskyttet barn \_ Norge, kom i 1896. Det er \_ \_ \_ \_ hundre år siden.

Loven begynte å gjelde i år 1900 \_ \_ varte til 1953, da en ny \_ \_ \_ kom. Denne loven skulle \_ \_ \_ \_ \_ \_ familien. Barna skulle fungere på best mulig måte i miljøet \_ \_ \_ \_.

I nyere tid har barn fått mer og mer beskyttelse gjennom lover og regler. Både internasjonale regler og regler her til lands.

Senest i 2014 ble \_ \_ \_ \_ \_ \_ \_ \_ \_ \_ endret. Barn har krav på respekt for sitt menneske-verd. Vi skal \_ \_ \_ \_ \_ til barnas meninger.

I januar 2023 trådte en ny barnevern-lov i kraft. I denne skal familier som mottar hjelp fra barnevernet, få økt retts-sikkerhet. Enda flere barn skal få en \_ \_ \_ \_ \_ oppvekst.

*Kilder: Bufdir, Klar Tale*

Du finner artikkelen du trenger til denne oppgaven i papir-utgaven av Klar Tale. Du finner den i e-avisen her: <https://www.klartale.no/e-avisen/>

Du finner også artikkelen på klartale.no. Se etter merket Ukens oppgave.

Om binde-streker: I Ukens oppgave bruker vi ofte pedagogiske binde-streker for å dele lange, eller litt vanskelige, ord. Mange ord i språket vårt er satt sammen av to ord. Hensikten er at det skal bli lettere for alle å lese dem. Men ord som er satt sammen av to ord, skal som regel ikke deles i norsk rettskriving. Du kan selvsagt ta strekene bort, eller legge til.